השנה החולפת עמדה בסימן של התרחבות המגמה של קונסולידציית שרתים ותשתיות בקרב ארגונים מסוגים שונים, ושל האצה בשימושי הגריד באקדמיה ובתעשייה – שתי מגמות חדשניות להן היינו שותפים.
שנת 2007 תעמוד בסימן של אימוץ טכנולוגיות חדשות במגזר הפיננסי (ביטוח ובנקאות) - פרוייקטי גריד, שממשיכים להתבצע במגזר האקדמי, יתרחבו לתחום הפיננסי. בנוסף, נראה הטמעות של תוכנות וירטואליזציה לניהול התשתיות והמשך השקעה במערכותInformation Life Cycle לגיבוי ושחזור.
(Original Equipment Manufacturer) לתשתיות מיחשוב. השנה צפוי גידול נוסף בייצוא כתוצאה מעסקאות OEM, עם דגש על תחום הטלקום, אך גם בתחומים נוספים.
מספר הולך וגדל של יצרני היי-טק ישראליים, בסיוע חברות אינטגרציה כא.מ.ת מיחשוב, משלבים בפתרונותיהם ומערכותיהם תשתיות של יצרנים מובילים בעולם, ההופכות לחלק אינטגרלי מהמארז הכולל של המוצר, או מאפשרים אינטגרציה של פתרונותיהם במוצרים שונים. חברות OEM שאינן רואות עצמן ככאלה מפסידות, למעשה, הזדמנויות עסקיות בשוק המקומי והגלובלי, ויוצרות לעצמן חסם בזיהוי לקוחות פוטנציאליים לפתרונותיהן, במיוחד בשווקים גלובליים כגון המזרח הרחוק ומזרח אירופה.
מגמות בולטות נוספות בשנת 2007 יהיו גידול של פרוייקטים משולבים של הטמעות תשתית ותוכנה. במקביל לפעילות בעולם היוניקס, אנו צופים כי גם הפעילות בסביבת לינוקס ומערכות קוד פתוח תלך ותגדל, בד בבד עם המעבר לקונסולידציה של מערכות הפעלה. נראה גם את המשך מגמת הקונסולידציה של תשתיות המיחשוב והאחסון, הגברת השימוש בשרתים מרובי ליבה וחיבורן של מכונות קטנות במערכי גריד מנוהלים. כפי שציינתי, שוק נוסף שימשיך לצמוח הוא שוק מערכות Information Life Cycle (מערכות גיבוי ושחזור), וזאת הודות להכרה הגוברת של ארגונים בנחיצותן של מערכות כאלה, וכן בשל הצורך לעמוד בדרישות רגולציה מקומיות וגלובליות.